
న్యూఢిల్లీ : ఓ దివ్యాంగుడికి సుప్రీంకోర్టులో చేదు అనుభవం ఎదురైంది. న్యాయవాది నమిత్ సక్సేనా వరుస ట్వీట్లలో శుక్రవారం వెల్లడించిన వివరాల ప్రకారం జస్టిస్ అరుణ్ మిశ్రా ఓ కక్షిదారుపై నిర్దయగా వ్యవహరించారు. ఆ కక్షిదారు వీల్చైర్లో కూర్చుని సుప్రీంకోర్టుకు వచ్చారు, ఆయన నడవలేని పరిస్థితిలో ఉన్నారు. జస్టిస్ మిశ్రా అటువంటి కక్షిదారును వీల్ చైర్ నుంచి లేచి, నడుస్తూ పోడియం వద్దకు రావాలని ఆదేశించారు.  దీంతో ఆ కక్షిదారు దిక్కులేని పరిస్థితిలో పోడియం వద్దకు తన కుమారుడి సహాయంతో వెళ్ళవలసి వచ్చింది. ఈ సమయంలో ఆయన కుమారుడు ఆయనను దాదాపు ఈడ్చుకుంటూ వెళ్ళాడు. పోడియం వద్దకు ఆయన వెళ్ళిన తర్వాత న్యాయమూర్తి జస్టిస్ మిశ్రా స్పెషల్ లీవ్ పిటిషన్పై నోటీసు జారీ చేశారు.ఈ ట్వీట్లపై ట్విటరాటీలు మానవత్వంతో స్పందించారు. న్యాయమూర్తి వ్యవహారశైలిని తప్పుబట్టారు.

newdhilly : oo divyaangudiki supreenkortulo chedu anubhavam eduraindi. nyaayavaadi namit saksena varusa tweetlalo sukravaaram velladinchina vivaraala prakaaram justis arun mishra oo kakshidaarupai nirdayagaa vyavaharinchaaru. aa kakshidaaru veelchairlo kuurchuni supreenkortuku vachaaru, aayana nadavaleni paristhitilo unnaaru. justis mishra atuvanti kakshidaarunu veel chair nunchi lechi, nadustuu podium vaddaku ravalani aadesinchaaru.  deentho aa kakshidaaru dikkuleni paristhitilo podium vaddaku tana kumarudi sahaayamtho vellavalasi vachindi. ee samayamlo aayana kumarudu aayananu daadaapu eedchukuntu vellaadu. podium vaddaku aayana vellina tarvaata nyaayamuurti justis mishra speshal leav pititionpy notisu jaarii chesaru.ee tweetlapy twiteraatilu maanavatvamto spandinchaaru. nyaayamuurti vyavahaarasailini tappubattaaru.